open-index/open-wikipedia-markdown huggingface dataset:
Skrebiškio dvaras

**Skrebiškio dvaras** – dvaras, esantis Skrebiškyje (Biržų rajono savivaldybė, Papilio seniūnija). Dvarvietė yra 6 km nuo Papilio, važiuojant vieškeliu. Telikę sodybos fragmentai. Dvaro rūmų griuvėsiai rodo, kad rūmai buvo iš akmenų mūro, su raudonų plytų langų apvadais. Paradiniai  vidaus laiptai su baliustradomis buvo mediniai, lenkti, šiuo metu neišlikę.  Riogso dar tvartų sienos, taip pat iš akmenų ir plytų. Pagal statinių stilių ir medžiagas spėjama, kad sodyba statyta XIX a. pirmojoje pusėje, ar vėliau. Akmenų ir plytų mūro derinys būdingas to meto šiaurės Lietuvos dvarų pastatams.

## Istorija

Dvaro istorija siekia kur kas ankstesnius laikus. Radvilų žemėse Skrebiškio palivarkas pažymėtas 1786 m., o netrukus - 1798 m. kunigaikštis Karolis Radvila perleido jį valdyti Voicekui Bobinskiui. 1841 m. minimas Skrebiškio savininkas Komorovskis. Galimai jis ir pastatė sodybą, kurios likučiai matyti šiandien. 

Dvaras susijęs su 1863 m. sukilimu - čia suimtas vienas jo vadų - Zigmantas SIerakauskas (1826-1863 m.). Kilęs iš Voluinės neturtingų bajorų, baigė Rusijos armijos generalinio štabo karo akademiją, palaikė ryšius su antirusiškai nusiteikusiais Lenkijos ir Lietuvos inteligentais. Prasidėjus sukilimui, buvo paskirtas Lietuvos sukilėlių kariniu viršininku. Jo sutelkta apie 2500 sukilėlių rinktinė sumušė caro kariuomenę prie Panevėžio, tačiau pralaimėjo mūšį prie Gudiškio, netoli Biržų. Mūšyje sužeistas, sukilėlių vadas buvo gydomas Skrebiškio dvare, bet kažkuris iš kaimyninių dvarininkų jį išdavė caro valdžiai. Karo lauko teismo Z. Sierakauskas nuteistas ir pakartas Vilniuje (dab. Lukiškių aikštėje). 

Nepriklausomos Lietuvos žemės reformos metu dalis dvaro žemės buvo palikta Izabelei Komorovskienei, Leonui Komorovskui ir Irenai Komorovskaitei. 1940 m. sovietai dvarą nacionalizavo, daug daiktų išsivežė (dalis jų pateko į muziejus). Antrojo pasaulinio karo pabaigoje dvarininkai išvyko į Vakarus. Tarybiniais metais kurį laiką dvaro rūmuose veikė kultūros namai, gyveno žmonės. Kilęs gaisras dvaro rūmus gerokai apgadino, jie nebuvo atstatyti ir pradėjo griūti. 

Yra išlikęs Skrebiškio dvarą valdžiusių grafų Komorovskių stalo sidabras. 

## Šaltiniai
Loka

**Loka** () – hinduizme, budizme ir džainizme šiuo žodžiu nusakomi pasauliai kosmologine ir psichologine prasmėmis. Pirmąja – dangiškų, žemiškų ar demoniškų būtybių buveinės, antrąja – tai, kas patiriama ar pažįstama pojūčiais.

Vedose būdingas skirstymas į tris pasaulius ():
* dangus (*[[Djausas|dyaus]]*)
* oro ervė, padangė (*antarikṣa*)
* žemė (*[[Prithivi|pr̥thivī]]*)

Ši triloka dar išreiškiama per trejybę *bhūr* („žemė“), *bhuvas* („erdvė, oras“) ir *svar* („rojus, svarga“). Panašiai džainizme skiriamas požemių (demoniškas) pasaulis, vidurinis (žmonių ir gyvūnų) pasaulis ir sauliškas (dievų) pasaulis.

Puranose jau išskiriama 21 loka, kalbama apie atskirų pasaulių globėjus – lokapalas. Kitur sakoma esant 7 lokas, iš kurių aukščiausia – brahmaloka.

Ankstyvajame budizme skiriamos 4 lokos:
* kamaloka – troškimų, juslingumo (kamos) pasaulis;
* rūpaloka – pavidalų (*rūpa*) pasaulis;
* arūpaloka – pasaulis, neturintis pavidalų;
* aloka loka – neapibrėžtumas, pasiekiamas drauge su nirvana.

Tibeto budizme rašoma apie 6 pasaulius: dievų, asurų, žmonių, gyvūnų, vėlių (pretų) ir pragarą (naraka).

Žodis *loka-* kildinamas iš  „švytėti, šviesus“ (> **leukos-* „šviesa, pasaulis“). Jis giminingas ,  („šviesa“),  („baltas“),  („šviesa“),  („mėnuo“) ir kt.

## Šaltiniai
Cao Yuan

**Cao Yuan** (g. 1995 m. vasario 7 d. Čangšoje) – Kinijos šuolininkas į vandenį, daugkartinis olimpinis ir pasaulio čempionas.

## Biografija
2010 m. tapo Azijos žaidynių vyrų 10 m šuolių nuo platformos čempionu. Tais pačiais metais iškovotas auksas sinchroniniuose šuoliuose nuo 10 m platformos pasaulio taurėje. 2012 m. vasaros olimpinėse žaidynėse poroje su Zhang Yanquan iškovoti aukso medaliai sinchroniniuose šuoliuose. 2013 m. pelnė pirmąjį pasaulio čempionatų medalį - bronzą 10 m sinchroniniuose šuoliuose. 2015 m. pelnytas pirmasis pasaulio čempiono titulas 3 m sinchroninių šuolių rungtyje. 2016 m. vasaros olimpinėse žaidynėse pelnė auksą individualiuose šuoliuose ir bronzą sinchroniniuose šuoliuose.  2019 m. pasaulio čempionate laimėjo 3 m ir 10 m sinchroninių šuolių rungtis.

## Nuorodos
* FINA svetainėje
Shi Tingmao

**Ši Tingmao** (g. 1991 m. rugpjūčio 31 d. Čongčinge) – Kinijos šuolininkė į vandenį, daugkartinė olimpinė ir pasaulio čempionė.

## Biografija
2010 m. tapo Azijos žaidynių moterų 3 m sinchroninių šuolių nuo platformos čempionu. 2011 m. pasaulio čempionė 1 m tramplino šuoliuose. Tais pačiais metais tapo Universiados čempionė. 2016 m. vasaros olimpinėse žaidynėse pelnė aukso medalius individualiuose ir sinchroniniuose šuoliuose.

2020 m. vasaros olimpinėse žaidynėse poroje su Wang Han pelnė aukso medalius moterų sinchroniniuose šuoliuose nuo 3 m tramplino. Individualioje rungtyje Tingmao finale įveikė bendratautę Wang Han ir antrą kartą tapo olimpine čempione.

## Šaltiniai

## Nuorodos
* FINA svetainėje
2019 m. pasaulio fechtavimo čempionatas

**2019 m. pasaulio fechtavimo čempionatas** – 81-asis geriausių pasaulio fechtavimo sportininkų čempionatas, kuris vyko liepos 15 d. – liepos 23 d. Vengrijos mieste Budapešte.

## Vyrai

## Moterys

## Medalių lentelė

## Lietuva čempionate

;Individualios varžybos

## Nuorodos
* Oficiali svetainė
JCUKEN

**JCUKEN** (*ЙЦУКЕН, YtSUKEN, YCUKEN, JTSUKEN*) – rašomųjų mašinėlių ir kompiuterių klaviatūros simbolių išdėstymas; vartojamas rusiškai kalbančiose šalyse, taip pat naudojamas ir kai kuriose kitomis kalbomis kalbančiose valstybėse. Taip pavadinta pagal pirmuosius šešis simbolius viršutinėje eiltutėje.

## Istorija
Tokį išdėstymą sugalvojo JAV XIX a. pabaigoje, nes Rusijoje tuo metu buvo spausdinimo mašinų gamybos problemos, kurios pasibaigė tik 1930-ais metais. 

## Išdėstymo variantai
JCUKEN turi keletą išsidėstymo variantų: 

### Rusų
Daugumoje modernių rusų kalbų operacinių sistemų pagal nutylėjimą naudojamas toks išdėstymas:

### Apple

Apple JCUKEN išsidėstymas labai skiriasi nuo kitų tuo, kad : klavišas  yra antrojo raidės numerio dešinėje ir yra daug kitų kirilicos simbolių.

### Mašinraštis

Rašomųjų mašinėlių JCUKEN išsidėstymas yra paprastesnis, negu kompiuterių, nes nenaudojamas klavišas . 

## JCUKEN pagrindu sukurti išdėstymai
Remiantis Rusijos išdėstymu, buvo sukurti visų buvusios TSRS kalbų maketai, naudojant kirilicą.

### Ukrainiečių

### Baltarusų

### Totorių
 

### Kazachų
 

### Kirgizų
 

### Uzbekų
 

### Tadžikų

### Azerbaidžaniečių
 

### Jakutų
 

### Baškirų

## Mongolų „FCUŽEN“
Mongolų klaviatūros išsidėstymas yra labai panašus į JCUKEN, bet turi pavadinimą „FCUŽEN“. Taip pavadinta pagal pirmuosius šešis simbolius viršutinėje eiltutėje.

.

## JIUKEN

## Taip pat skaitykite
* Rusų kalba 

* Qwerty 

* Ąžerty

## Šaltiniai
Gaimynas

**Gaimynas** – ežeras Lietuvoje, Molėtų rajone, 2 km į šiaurę nuo Toliejų. Ežero ilgis iš vakarų į rytus – 0,22 km, plotis – iki 0,11 km. Altitudė 145,7 m. Krantai aukšti, apaugę medžiais. Pakrantės miškingos, tik šiaurėje ir vakaruose vietomis plyti pievos. Rytuose įteka upelis iš Varmuno ežerėlio. Šalia įsikūręs Graužės viensėdis, veikia kaimo turizmo sodyba. Ežeras nenutekantis, priklauso Virintų ežero intako V-3 baseinui (Virintos upės baseinas).

## Šaltiniai
Matthijs de Ligt

**Matejisas de Lichtas** (*Matthijs de Ligt*, g. 1999 m. rugpjūčio 12 d.) – futbolininkas, Nyderlandų rinktinės gynėjas.

## Karjera
2016 m. rugsėjo 21 d. debiutavo Ajax. Šiose rungtynėse de Ligtas įmušė įvartį 25 minutę ir tapo antru jauniausiu įvartį įmušusiu Ajax žaidėju istorijoje po Clarence Seedorf.

2017 m. gegužės 24 d. žaidėjas dalyvavo UEFA Europos lygos finale prieš Manchester United komandą ir tapo jauniausiu žaidėju (17 metų ir 285 dienų amžiaus) žaidusiu Europos futbolo turnyrų finaluose.

2018 m. pabaigoje de Lichtas buvo apdovanotas *Golden Boy* prizu – geriausio Europos metų jauno žaidėjo apdovanojimu.

2017 m. debiutavęs nacionalinėje šalies rinktinėje jis tapo jauniausiu žaidėju nuo 1931 m.

2019 m. liepos 18 d. M. de Lichtas tapo Juventus klubo žaidėju. Italų ekipa Ajax klubui už žaidėją sumokėjo 75 milijonus eurų.

2022 m. liepos 19 d. olandas pasirašė 5 metų sutartį su Vokietijos čempionais FC Bayern München.

## Pasiekimai
* Eredivisie lygos laimėtojas (2018–2019)
* Nyderlandų futbolo taurės laimėtojas (2018–2019)
* UEFA Europos lygos antra vieta (2016–2017)
* Nyderlandų metų futbolininkas (2018–2019)
* *Golden Boy* prizo laimėtojas (2018)
* Serie A: čempionas su Juventus (2019–2020 m.)
* Italijos futbolo taurė: čempionas su Juventus (2020–2021)
* Italijos futbolo supertaurė: čempionas su Juventus (2020)

## Dalyvavimas čempionatuose

|}

## Statistika

1 Įskaitant UEFA čempionų lygos ir UEFA Europos lygos rungtynes.

## Išnašos

## Nuorodos
* 
*
Panemunės dvaras (Druskininkai)

**Panemunės dvaras** – dvaras, esantis Druskininkų savivaldybėje, Leipalingio seniūnijoje.

Archeologinė dvarvietė yra šalia Panemunės kaimo, į kurį galima patekti iš Merkinės-Leipalingio kelio pasukus Barzdžiūnų link. Dvarvietė – tai kalva apie 300 m nuo kairiojo Nemuno kranto. Jos šiaurės vakarine papėde eina kaimo keliukas. Kalvos viršūnė lygi, jos dydis 17x20 m. Aikštelės pakraštyje – pylimas, – čia stovėjusių pastatų pamatų žymės. Netoliese – gili duobė akmenimis išmūrytais šonais. Kalvos šlaitai pakyla iki 10 m virš aplinkinio paviršiaus. Gal todėl dvarvietė nuo seno vadinama Morkaus kalnu. Tik nežinia, kodėl Morkaus.

Dvarvietę 2003 m. surado archeologų ekspedicija, vadovaujama Zenono Baubonio. Tada nustatyta, kad kalva būdinga ankstyvajam piliakalniui, ant kurio išlyginto paviršiaus vėliau pastatyta dvaro pastatas.

Panemunės dvaro istorija prasideda, veikiausiai, nuo 1508 m., kai karalius Žygimantas Senasis Leipalingio dvarą su visu jam priklausančiu turtu padovanojo Jonui Sapiegai. Po jo mirties šeimos turtus žmona padalijo vaikams. Leipalingis atiteko sūnui Povilui Sapiegai, o Panemunė – vienai iš dukterų. Šiai mirus, Panemunė teko broliui Povilui, nes 1567 m. dokumentuose nurodoma, kad jam priklauso Leipalingis, Veisėjai, Vaikeliškiai, Panemunė. Vėliau istoriniai dokumentai apie Panemunės dvarą ilgai tyli. 1784 m. Liškiavos bažnyčios inventorius mini, kad Panemunės dvaras priklauso LDK kariuomenės generolui Masalskiui. Vėlesni šaltiniai mini, kad 1809 m. Liškiavos vienuolyno turtus perėmė Panemunės Volskis. Panemunės dvaras Volskiams priklausė iki 1924 m. išdalijimo. Po Pirmojo pasaulinio karo Volskiai gyveno Varšuvoje, į savo dvarą Panemunėje jie atvažiuodavo tik vasaroti.

## Šaltiniai
Galnakis I

**Galnakis I** – ežeras Lietuvoje, Molėtų rajone, 4,5 km į šiaurės rytus nuo Mindūnų, 0,1 km į šiaurę nuo Stirnių ežero. Ežero ilgis iš pietvakarių į šiaurės rytus – 0,3 km, plotis – iki 0,18 km. Altitudė 147,8 m. Vakarinis ir rytinis krantai aukšti. Krantai apaugę siaura medžių ir krūmų juosta. Aplinkui plyti pievos, tik pietvakarinėje pakrantėje stūkso Pandinės miškas. Iš šiauriau telkšančio Galnakio II ežero link į pietus esančio Stirnių ežero prateka upelis (Žeimenos upės baseinas).

## Šaltiniai
Kriminalinė romantika

**„Kriminalinė romantika“** – antrasis studijinis grupės Pompa albumas, išleistas 1995 m. „Top Records" („Bomba Records“ naudotas prekės ženklas) kasetėje TOPMC 001.

Albumo dainų tekstų autorius yra Justas Mamontovas, vienos dainos („Aš sugrįžau") muzikos autorius ir prodiuseris – Andrius Mamontovas, o visų kitų – Algirdas Ramanauskas.

Populiariausias šio albumo hitas – daina „Kuti kuti", kuriai buvo nufilmuotas ir vaizdo klipas.

Nors dainų tekstų tematika išliko nepakitusi, albumo „Kriminalinė romantika" muzikos stilius yra kur kas artimesnis eurodance ir pop muzikai, o ne hip hopo stiliui, kuris buvo imituojamas pirmame albume „Mallonu“.

## Dainos

Pirma pusė:

#Užpakaliukas
#Jachta
#Bumerangas
#Aš sugrįžau
#Gyveni tik vieną kartą

Antra pusė:

#Kuti kuti
#Š*das
#Kriminalinė romantika
#Gražuolė ir pabaisa
#Trys banginiai



## Šaltiniai
Blatnos dainos

**„Blatnos dainos“** – trečiasis ir paskutinis studijinis grupės Pompa albumas, išleistas 1997 m. „Koja records“ kasetėje KJMC 036.

Šio albumo dainų tekstų autorius yra Justas Mamontovas, o muzikos autorius – Žeraldas Povilaitis, išskyrus „Širdžių vagis“ (muzika Algio Ramanausko), „Apie jus“ (Bix daina), „Vieną kartą Paryžiuj“ (Foje daina) ir „Išeinu“ (Vytauto Kernagio daina).

Kadangi „Pompa“ koncertinės veiklos nevykdė, „Blatnos dainos“ nesulaukė didesnio dėmesio. Įdomiausi šio albumo kūriniai – „Tiems kurie sėdi“ ir „Sunki vaikystė“, taip pat išsiskiria aukščiau paminėtų Bix, Foje ir Vytauto Kernagio hitų interpretacijos. 

Paskutinis „Pompos“ albumas „Blatnos dainos“ muzikine prasme labiausiai primena hip hopo ar net gangsta repo stilių. Jo prodiuseriu buvo pasirinktas Žeraldas Povilaitis, prodiusavęs Žas albumą „Ū-žas“ ir Luko albumą „Nekaltas kraujas“.

Albumas buvo įrašytas studijose „Tamsta“, „Yamaha sound“ ir „Lituanus“. 

## Dainos

Pirma pusė:

#Tiems kurie sėdi
#Sunki vaikystė
#Apie jus
#Šaudyk, šaudyk, snaiperi
#Širdžių vagis (1997 versija)

Antra pusė:

#Bankoko prostitutės
#Angelas ir velnias
#Bankininko žmona
#Vieną kartą Paryžiuj
#Asas
#Išeinu



## Šaltiniai
Kiniški makaronai

**Kiniški makaronai** – vienas iš svarbiausių kinų virtuvės patiekalų. Kiniški makaronai labai skiriasi, priklausomai nuo gamybos regiono, sudedamųjų dalių, formos, pločio ir paruošimo būdo. 

Kinų makaronai taip pat randami kitų Rytų Azijos tautų virtuvėse – korėjiečių, japonų, vietnamiečių, filipinų, tajų. 

## Istorija

Ankstyviausias kiniškų makaronų paminėjimas yra iš Hanų dinastijos (206 m. pr. m. e. – 220 m.). 

Songų dinastijos (960–1279 m.) valdymo metais makaronų parduotuvės  buvo labai populiarios. Ankstesnių dinastinių laikotarpių metu kinų makaronai buvo žinomi kaip „sriubos pyragai“ (湯 餅). 

## Taip pat skaitykite
 
* Soba

## Šaltiniai
Volskiai

**Volskiai** () – Lenkijos bajorų giminė. 

## Žymesni giminės atstovai
*Zigmuntas Volskis (?–1573) – Čersko kaštelionas 1569 m. 
*Mikalojus Volskis (1553–1630) – ATR valstybinis veikėjas. Žygimanto III Vazos valdymo metu buvo Karūnos dvaro maršalka (1600–1616), po to Karūnos didysis maršalka (1616–1630 m.), Ravos iždininkas, karūnos kardininkas, Kšepicos ir Olštyno seniūnas.
*Mikalojus Volskis (1583(4)–1621) – LDK valstybinis veikėjas. Valkavisko žemės maršalka (1605–1615), Vitebsko kaštelionas (nuo 1615 m.). 

## Šaltiniai
Galnakis II

**Galnakis II** – ežeras Lietuvoje, Molėtų rajone, 5 km į šiaurės rytus nuo Mindūnų, 0,5 km į šiaurę nuo Stirnių ežero. Kranto linija vingiuota, ežero ilgis iš vakarų į rytus – 0,44 km, plotis – iki 0,31 km. Altitudė 148,6 m. Rytinės ežero dalies krantai aukšti, kitur – žemi. Krantai apaugę siaura medžių ir krūmų juosta. Aplinkui plyti pievos, tik šiaurinėje pakrantėje stūkso Poviliškio miškas. Iš šiauriau telkšančio Samavo ežero link į pietus esančio mažesnio Galnakio I ežero prateka upelis (Stirnių ežero intakas, Žeimenos upės baseinas).

## Šaltiniai
Krikonių dvaras

**Krikonių dvaras** – dvaras, esantis Ignalinos rajone, Mielagėnų seniūnijoje. 

Dvaro sodybos fragmentai 3 km nuo Mielagėnų, 750 m. nuo Krikonių, Kančiogino (Birvėtos) upelio šiauriniame krante. - dalis ponų namo, svirnas, tvartas, ledainė. Dvaro sodybos fragmentai išlikę iš XIX a. II pusės - XX a. pr. 1736 m. dvaras priklausė Livonijos taurininkams Justinai ir Kazimierui Petrui Kublickiams. 1827 m. Ona Kublickaitė ištekėjo už bajoro iš Vitebsko gubernijos Juozu Benislavskiu ir po to dvaras iki Antrojo pasaulinio karo priklausė Benislavskiams, kurie, matyt, ir statė iki šiol išlikusią sodybą. Dvaro parke buvo medinė koplyčia (sunaikinta 1962 m.).1875 m. iš Krikonių dvaro buvo atmatuota 201,2 dešimtinės Molykų kaimui. Dvarui priklausė Juodagalvių vandens malūnas.

Krikonių dvare gyveno ir mirė žymus dailininkas Vincentas Smakauskas. 1841 m. jis vedė Paliesiaus ir Krikonių dvarininko, Ostoja herbo bajoro Juozapo Piottuch-Kublickio dukrą Emiliją (1801-1893). Emilijos broliai Stanislovas ir Adolfas Kublickiai ilgai delsė išmokėti jai kraitį. V. Smakauskas svajojo būti kaimo gydytoju, gyventi ramiai gamtos prieglobstyje ir laisvalaikiu tapyti paveikslus, tačiau ši svajonė neišsipildė. Neradęs darbo Lietuvoje, jis išvyko į Varšuvą, kur įsidarbino miesto gydytoju. 1858 m. V. Smakauskas išėjo į pensiją ir išvažiavo į Peterburgą, o 1860 m. jis jau buvo Krikonyse, kur ir mirė. Kur jis buvo palaidotas, nėra žinoma, gal būt Mielagėnų bažnyčioje, o gal Mielagėnų kapinėse, Kublickių šeimos koplyčioje.

## Šaltiniai
Pakiaunio dvaras

**Pakiaunio dvaras** – dvaras, esantis Ignalinos rajone, Linkmenų seniūnijoje.

Dvaro sodybos fragmentai nuo Linkmenų į p.v., tarp Kiauno ir Ešerinio ežerų, kuriuos jungia Kiaunos upelis. Jis teka už kelių šimtų metrų nuo dvarvietės.

Dvaras žinomas nuo XVIII a., tada buvo Sidariškių dvaro palivarkas (Sidariškės yra pakeliui iš Linkmenų į Pakiaunį). Senoje, 1883 m. rusų kalba išleistoje knygoje rašoma, kad šias žemes valdo jau ketvirta Revkovskių karta. 1856 m. Pakiaunio dvarelį nusipirko Romualdas Maleckis, vėliau valdė vienas iš jo sūnų – Jonas Maleckis, kuris 1921 m. dvarelį pardavė Sidariškių dvare gyvenusiam Boleslovui Ašembergui, o šis 1923 m. – vilniečiui Isaokui Gilinskiui. 1940-1942 m. dvarelyje tvarkėsi Janina ir Albinas Merkiai, veikiausiai po I. Gilinskio mirties dvarelį paveldėjusi jo dukra su vyru. Pokariu Pakiaunyje įsikūrė kolūkio gamybinis padalinys. Per tą laiką gerokai sunyko gyvenamasis namas, atsirado naujų statinių. Nuo 1989 m. Pakiaunys – Liaudies ūkio planavimo ir ekonomikos instituto poilsinė. Jai buvo panaudotas svirnas. Kiti pastatai toliau nyko. 2008 m. Pakiaunio dvarelis atiteko naujam šeimininkui – vilniečiui verslininkui.

## Šaltiniai
Andrejus Čikatilo

**Andrejus Čikatilo** (; 1936 m. spalio 16 d. – 1994 m. vasario 14 d.) – sovietų serijinis žudikas, prievartautojas, pedofilas, nekrofilas ir kanibalas. 

## Biografija
Andrejus Čikatilo gimė 1936 m. spalio 16 d. Jabločnojė kaime. 

1978 m. gruodžio 22 d. nužudė pirmąjį žmogų – Eleną Zakotnovą. 1992 m. balandžio 14 d. buvo nuteistas mirties bausme, o 1994 m. vasario 14 d. sušaudytas. 

## Elenos Zakotnovos nužudymas
  
9-metės mergaitės nužudymas įvyko 1978 m. gruodžio 22 d. Gruodžio 24 d. Šachtose po tiltu buvo rastas jos kūnas. Kaip parodė tyrimas, nežinomas asmuo išprievartavo mergaitę skirtingose pozose, sukėlęs makšties ir tiesiosios žarnos plyšimą, taip pat mergaitė patyrė daug durtinių žaizdų skrandyje, tačiau mirė nuo asfiksijos – Čikatilo užsmaugė Eleną.  

Mergaitės kūnas buvo išmestas į upę.

## Aukų skaičius

## Šaltiniai
Chen Yuxi

**Chen Yuxi** (g. 2005 m. rugsėjo 11 d.) – Kinijos šuolininkė į vandenį, pasaulio čempionė.

## Biografija
2019 m. debiutavo 2019 m. pasaulio vandens sporto čempionate, kuriame 10 m šuoliuose nuo platformos finale surinko 439 taškus ir tapo pasaulio čempione. Trylikametė kinė antroje vietoje likusią bendratautę Lu Wei aplenkė 61,2 tašku. Sportininkė taip pat pelnė kelialapį į 2020 m. vasaros olimpines žaidynes.

## Šaltiniai
Delaney Schnell

**Delaney Schnell** (g. 1998 m. gruodžio 21 d.) – JAV šuolininkė į vandenį, pasaulio čempionatų prizininkė.

## Biografija
2015 m. Pan Amerikos žaidynių 10 m platformos varžybose užėmė paskutinę 8-ą vietą. Sinchroniniuose šuoliuose poroje su Samantha Bromberg užimta 4-a vieta. 2017 m. debiutavo 2017 m. pasaulio vandens sporto čempionate, kuriame 10 m šuoliuose nuo platformos užėmė 27-ą vietą. 2019 m. pasaulio vandens sporto čempionato 10 m šuoliuose nuo platformos finale pelnė bronzos medalį. Sportininkė taip pat pelnė kelialapį į 2020 m. vasaros olimpines žaidynes. 

## Šaltiniai
Vištienos salotos

**Vištienos salotos** – salotos, kurių pagrindą sudaro vištiena.

## Gamyba
Vištienos salotų įprastos sudedamosios dalys gali būti salierai, svogūnai, pipirai, marinuoti agurkai ir kitos daržovės, kietai virti kiaušiniai. Prie salotų tinka majonezas, garstyčios

Europoje ir Azijoje salotų sudedamosios dalys gali skirtis nuo tradicinių žalumynais ir daržovėmis, jose gali būti dedama makaronų, kuskuso ar ryžių. Užpilamos bet kokiu padažu arba visai be jo.

JAV vištienos salotomis laikomos bet kokios salotos su vištiena arba mišrios salotos, kurios pagamintos iš supjaustytos viščiuko mėsos ir užpilo, pavyzdžiui, majonezo ar salotų padažo. 

Kaip ir tunų ar kiaušinių salotos, taip ir vištienos salotos gali būti patiekiamos ant žalių salotų lapų, pomidorų, avokadų ar jų derinio. Iš vištienos salotų galima gaminti sumuštinius, ant konservuotos vištienos uždėjus likusį salotų užkandį.

Vištienos salotos patiekiamos kaip atskiras užkandis ar kaip garnyras prie kitų patiekalų.


Flickr sa ku ra 10556400--Chicken salad.jpg|Salotos su plėšytais viščiuko gabalėliais
Cashew chicken salad Thailand.jpg|Vištiena su anakardžio riešutais
South-West Chicken Salad (16776892660).jpg|Vištiena su daržovėmis
Salát s kuřecím masem a vajíčkama na tvrdo.jpg|Vištiena su pjaustytais kiaušiniais
Dinner Salad with Chicken (8271834311).jpg|Vištiena su daržovėmis


## Šaltiniai
Xie Siyi

**Xie Siyi** (g. 1996 m. kovo 28 d.) – Kinijos šuolininkas į vandenį, daugkartinis pasaulio čempionas.

## Biografija
2015 m. debiutavo 2015 m. pasaulio vandens sporto čempionate, kuriame 1 m šuoliuose nuo tramplino finale surinko 404,4 taškus ir tapo pasaulio čempionu. Mišrių komandų rungtyje (poroje su Chen Ruolin) pelnytas bronzos medalis. 2017 m. pasaulio vandens sporto čempionato 3 m tramplino pasaulio čempionas, sinchroninių šuolių vicečempionas (poroje su Cao Yuan). 2018 m. atstovavo Kiniją 2018 m. Azijos žaidynėse, kuriose pelnė auksą sinchroniniuose šuoliuose nuo tramplino ir auksą individualiuose šuoliuose nuo 3 m tramplino. Tais pačiais metais laimėta pasaulio taurė. 2019 m. pasaulio vandens sporto čempionato nugalėtojas sinchroniniuose šuoliuose (kartu su Cao Yuan). Sportininkas taip pat pelnė kelialapį į 2020 m. vasaros olimpines žaidynes. 

2020 m. vasaros olimpinėse žaidynėse Kinijos atstovas pelnė du aukso medalius.

## Nuorodos
* FINA svetainėje
Udon

**Udon** (, うどん) – japoniškų storų makaronų iš kvietinių miltų atmaina, kaip ir soba, būdinga japoniškai virtuvei. Udon ir soba yra tradiciniai japoniški makaronai, skirtingai nuo ramenų, „pasiskolintų“ iš Kinijos po Japonijos uždarymo užsieniečiams, Meidži laikotarpio pradžioje. Pagrindinis skirtumas tarp udon ir ramenų yra tai, kad gaminant makaronus nenaudojami kiaušiniai.

Udon – kvietiniai, 2–4 mm skersmens storio makaronai. Jų spalva gali būti nuo baltos iki balkšvos, o konsistencija – minkšta ir elastinga. Udon paprastai patiekiamas kaip makaronų sriuba, sultinys. Gali būti valgomas tiek karštas, tiek šaltas. Šaltas udon vasarą ypač vertingas per karščius, pvz. *bukkake* udon. Dažniausiai patiekalas pabarstomas pjaustytais svogūnų laiškais. Kiti paplitę užpildai yra tempura, dažnai iš krevečių, mirinas ir sojų padažas.

Sultinio skonis ir prieskonių naudojimas įvairiuose regionuose skiriasi. Paprastai rytinėje Japonijos dalyje naudojamas tamsiai rudos spalvos sultinys iš tamsiojo sojos padažo, o vakarų Japonijoje naudojamas šviesiai rudas sultinys iš šviesaus sojos padažo. Tai atsispindi greitai paruošiamų makaronų pakuotėse, kurios dažnai gaminamos dvejopos – rytams ir vakarams.


File:Himokawa-udon.jpg|*Himokawa*
File:Mimi-udon.jpg|*Mimi* udon
File:Houtou.jpg|*Hōtō
File:CodazziKishimen2.jpg|*Kishimen*
File:Fukusuke_IseUdon.JPG|*Ise'' udon
File:Mori udon of Fuji-soba.jpg|Mori udon


## Bibliografija

* Tsuji, Shizuo. (1980). Japanese cooking: A simple Art. Kodansha International/USA, New York. ISBN 1568363885

## Šaltiniai
Led Zeppelin II

**Led Zeppelin II** – antrasis anglų roko grupės Led Zeppelin albumas, išleistas 1969 m. spalio 22 d. Įrašytas keliose studijose, esančiose Didžiojoje Britanijoje ir Šiaurės Amerikoje, nuo 1969 m. balandžio iki rugpjūčio mėn. Albumo dainos „Whole Lotta Love“ ir „Living Loving Maid (She’s Just a Woman)“ buvo išleistos kaip singlai. Albumą prodiusavo Jimmy Page, kuris jau buvo atsakingas už pirmąjį grupės albumą. Daugelis kritikų šį albumą laiko geriausiu „Led Zeppelin“ diskografijoje.

Šiame albume svarbioje vietoje yra gitaros rifas, jaučiama bliuzo įtaka.

## Dainos

# „Whole Lotta Love“ (Page/Plant/Jones) 5:34
# „What Is and What Should Never Be“ (Page/Plant) 4:46
# „The Lemon Song“ (Page/Plant/Jones) 6:20
# „Thank You“ (Page/Plant) 4:50
# „Heartbreaker“ (Bonham/Jones/Page/Plant) 4:14
# „Living Loving Maid (She's Just a Woman)“ (Page/Plant) 2:39
# „Ramble On“ (Page/Plant) 4:34
# „Moby Dick“ (Bonham/Jones/Page) 4:20
# „Bring It On Home“ (Page/Plant) 4:18
Atli Gregersen

**Atlis Gregersenas** (*Atli Gregersen*; g. 1982 m. birželio 15 d.) – buvęs Farerų salų futbolininkas, gynėjas.

Nuo 2009 m. atstovavo Farerų salų rinktinei.

## Karjera
Gregersenas didžiąją karjeros dalį praleido Farerų ir Danijos klubuose.

2010 m. prisijungė prie Ross County klubo (Škotija), po metų išvyko, spėjęs sužaisti tik vienerias rungtynes taurės varžybose.

## Rinktinė
2009 m. debiutavo Farerų salų futbolo rinktinėje, 2018 m. kovą draugiškose rungtynėse prie Latviją pelnė įvartį.

## Išnašos

## Nuorodos
* 
* eu-football.info
Galvelis

**Galvelis** – ežeras Lietuvoje, Molėtų rajone, 6,5 km į šiaurės rytus nuo Toliejų, Poviliškio miške. Ežero ilgis iš šiaurės vakarų į rytus – 0,4 km, plotis – iki 0,14 km. Altitudė 156,3 m. Šiaurinis krantas aukštas, vakarinis ir rytinis – žemi ir pelkėti. Šiaurinėje ir rytinėje pakrantėse vietomis įsiterpę pievos. Šalia įsikūrę Žiežulių ir Papūgžlynės kaimai. Ežeras nenutekantis, priklauso Stirnių ežero baseinui (Žeimenos upės baseinas).

## Šaltiniai
Banmian

**Banmian** (板麵) – populiarus kiniškų makaronų patiekalas, kurį sudaro rankų darbo makaronai, patiekiami sriubos pavidalu. Kiti rankomis gaminami makaronai yra *youmian* (panašios tešlos tekstūros ir skonio, bet plonesni apvalūs makaronai), arba *mee hoon kueh* (plokšti ir ploni stačiakampiai gabalėliai).

Pavadinimas „banmian“ (pažodžiui – lentos makaronai) kilo iš hakų makaronų pjaustymo būdo, naudojamo suraižyti minkytos tešlos žaliavą su medine pjaustykle į tiesias juosteles. Hakų kalboje juos vadina *Man-Foon-Char-Guo* (麵粉茶粿) ar *Dao-Ma-Chet* (刀嬤切), hokkien kalboje – *Mee-Hoon-Kueh* (麵粉粿, 'kviečių užkandis'), bet tai, ką galima rasti ant prekystalių, dažniausiai vadinama „banmian“. Šiuolaikiniai  banmian - tai abiejų tradicinių metodų derinys. Iš pradžių hakai makaronus darė atriekdami juosteles nuo gabalo tešlos, paprastai pagamintos iš miltų (kartais dėl skonio su pridėtu kiaušiniu), o *hokkien* iškočiotos tešlos blyną plėšė į plokščius vieno kąsnio gabalėlius. Tradiciškai tešla išminkoma rankomis ir suplėšoma į mažesnius tešlos gabalėlius. Tešla taip pat gali būti mašininiu būdu paruošiama ir supjaustoma įvairių formų, dažniausiai plokščių makaronų juostelėmis.

Banmian yra populiarus  patiekalas Kinijoje, Malaizijoje, Singapūre ir Taivane. Jį sudaro kiaušinių makaronai, patiekiami prieskonių turtingoje sriuboje, dažnai su mėsa ar žuvimi, daržovėmis. Galimos sudedamosios dalys taip pat yra džiovinti ančiuviai, smulkinta kiauliena, grybai ir lapinės daržovės, pavyzdžiui, saldžiosios bulvės, žvaigždiniai ropleniai (*Sauropus androgynus*).

## Šaltiniai
Makaronų pyragas

**Makaronų pyragas** – patiekalas, pagamintas iš virtų makaronų „ragelių“ ir sūrio. Sudedamosios dalys yra makaronai, sūris ir pienas. Jis ruošiamas įvairiuose pasaulio regionuose, o patiekalo gamybos variantai yra skirtingi. Paprastai pateikiamas kaip pagrindinis patiekalas.

Dažniausi makaronų pyragų ingredientai yra makaronai, sūris, pienas, sviestas, miltai, druska, pipirai ir įvairūs prieskoniai, kartais naudojami svogūnai ir duonos trupiniai.

## Šaltiniai
Makaronų salotos

**Makaronų salotos** – salotos, kurių pagrindą sudaro viena ar daugiau makaronų rūšių, dažniausiai pagardintos aliejumi, majonezo ir kitais padažais. Paprastai patiekiamos kaip užkandis, garnyras arba pagrindinis patiekalas. Makaronų salotos dažnai ruošiamos pavasarį ar vasarą, bet gali būti patiekiamos ištisus metus. Diskutuojama dėl to, ar makaronų salotos tikrai yra „salotos“, nes jose pagrindinis ingredientas  yra makaronai, o ne daržovės.

Salotoms gaminti naudojamos sudedamosios dalys labai skiriasi, priklausomai nuo regiono, restorano, sezono ar virtuvės šefo. Salotos gali būti visiškai paprastos, kaip šalti makaronai, sumaišyti su majonezu, arba sudėtingesnės, kai derinamos kelios rūšys makaronų su įvairiais padažais, šviežiais, konservuotais arba virtais ingredientais. Prie įprastų makaronų pridedami *ditalini* makaronai, daržovės, ankštiniai augalai, sūriai, riešutai, žolelės, prieskoniai, mėsa, paukštiena arba jūros gėrybės. Brokoliai, morkos, kukurūzai, agurkai, alyvuogės, svogūnai, pupelės, avinžirniai, pipirai ir parmezano arba fetos sūriai yra populiarūs ingredientai, paprastai esantys Šiaurės Amerikos salotų baruose.

Dažnai rekomenduojama išvirtus makaronus, kad jie nesuliptų, nuskalauti prieš dedant į salotas. Galima alternatyva – į makaronus įmaišoma aliejaus (pvz., alyvuogių aliejaus), be to, makaronai paskleidžiami atvėsti ir jie nesulimpa dėl aliejumi padengto paviršiaus.


Macaroni salad.jpg|Salotos su „ragelių“ makaronais
Pasta salad with lobster, butter beans and chives.jpg|Salotos su omarais, pupelėmis, laiškiniais česnakais 
Bowtie pasta salad bowl.jpg|Su blanširuotomis daržovėmis
Macaroni salad closeup.jpg|Makaronai su majonezu
Těstovinový salát.jpg|Makaronai su lapinėmis daržovėmis


## Šaltiniai
Baltarusijos transportas

Šis straipsnis yra apie **transporto infrastruktūrą [[Baltarusija|Baltarusijoje]]**.

## Geležinkeliai
Šalyje traukinių eismu rūpinasi valstybinė įmonė Baltarusijos geležinkeliai (*Беларуская чыгунка*).

Iš viso Baltarusijoje yra 5490,9 km ilgio geležinkelių bėgių. Iš jų 20,55 % yra elektrifikuotos geležinkelių linijos.

Šalies sostinėje veikia Minsko metropolitenas, pastatytas 1984 m. ir turintis 2 linijas.

## Sausumos keliai
Šalies sausumos kelių sistemą sudaro 93 055 km ilgio keliai. Palyginus su kitomis Europos šalimis, Baltarusijoje labai maža asfaltuotų kelių dalis – 337 km 1 000 kv. km.

Vienas pagrindinių šalies kelių yra keturių juostų 611 km ilgio M1 kelias, jungiantis šalies sienas su Lenkija ir Rusija.

## Oro transportas
2008 m. duomenimis Baltarusijoje veikė 65 oro uostai. 

Pagrindinis šalies oro uostas yra Nacionalinis Minsko oro uostas. 2018 m. šis oro uostas patarnavo 4 536 644 keleivius. Iki 2015 m. sostinėje veikė 1933 m. pastatytas Minsk-1 oro uostas.

Pagrindinė šalies aviakompanija yra Belavia.

## Šaltiniai
Juodkalnijos futbolas 2019–2020 m.

**[[Juodkalnija|Juodkalnijos]] futbolo varžybos [[2019]]–[[2020]] m.**
*  prasidėjo 2019 m. rugpjūčio 3 d., baigėsi 2020 m.; (Buvo sustabdytas dėl pandemijos.)
* s turnyras prasidėjo 2019 m. rugpjūčio mėn., o finalo rungtynės ir pusfinaliai atšaukti dėl pandemijos ir turnyro nugalėtojai nepaaiškėjo.

## 2019–2020 m. [[Juodkalnijos pirmoji lyga|Pirma lyga]]
* **[[Juodkalnijos pirmoji lyga|Pirma lyga]]** () – aukščiausioji futbolo lyga.
* Keturioliktasis futbolo čempionatas šalyje, atkūrus šalies Nepriklausomybę.
* Dalyvavo 10 komandų. Lygoje nebeliko Baro „Mornar“ ir Cetinės „Lovćen“, o iš Antros lygos atėjo OFK Mladost Lješkopolje ir FK Kom Podgorica.
* Fudbalski klub Podgorica (FK Podgorica), labiau žinoma kaip OFK Mladost 1970.

Komandos:

### Galutinė lentelė
*  Čempionais tapo Budućnost.

* Šaltinis: 

## 2019–2020 m. Antra lyga
* **Antra lyga** – antros pakopos futbolo pirmenybės šalyje.
* Dalyvavo 10 komandų. Naujokais tapo iš Pirmos lygos nužeminti Lovćen ir Mornar, bei iš Trečios lygos pakilę Ibar ir Drezga.
* Nugalėtojai gauna teisę pereiti į Pirmą lygą, o dvi komandos savo vertę turi įrodinėti pereinamosiose rungtynėse.

Komandos ir trumpa informacija apie jas.

### Galutinė komandų rikiuotė

## 2019–2020 m. [[Juodkalnijos futbolo taurė]]
* **[[Juodkalnijos futbolo taurė]]** – pagrindinis atkrintamųjų varžybų futbolo turnyras Juodkalnijoje. Vyksta nuo 2006 metų.
* Keturioliktasis taurės turnyras, atkūrus šalies Nepriklausomybę.
* 2020 m. kovo mėn., prieš pusfinalius, dėl pandemijos turnyras buvo sustabdytas.
* Į pusfinalius pateko FK Budućnost, FK Sutjeska, FK Podgorica ir OFK Petrovac.
* Po trijų mėnesių nežinios šalies futbolo federacija nusprendė turnyro neatnaujinti. Jis liko neužbaigtu, nugalėtojai nepaaiškėjo.

## Išnašos

## Nuorodos
* RSSSF duomenų bazė
* SOCCERWAY
2019–2020 m. Premyer Liqası

**[[2019]]–[[2020]] m. [[Premyer Liqası]]** – Azerbaidžano aukščiausioji futbolo lyga. 

Sezonas prasidėjo 2019 m. rugpjūčio 16 d., buvo nutrauktos 2020 m. gegužės 10 d. Dalyvavo 8 komandos.

## Dalyviai
* Keşla liko paskutinėje vietoje, bet išsaugojo vietą lygoje, nes MOIK nesugebėjo licencijuotis Premjer lygai.

## Turnyrinė lentelė
* Čempionatas buvo nutrauktos po XX (20) turo dėl pandemijos;
*  **[[Qarabağ FK]]** paskelbtas čempionu.

## Išnašos

## Nuorodos
* RSSSF duomenų bazė:
: Čempionų sąrašas
: Azerbaidžano futbolo taurės finalai
: 2019–2020 m. sezonas
* Premjer Liga Flashscore
* Taurės turnyrai Flashscore
Makaronai po-flotski

**Makaronai „po-flotski“** (, 'makaronai jūreiviškai') – rusiškos virtuvės patiekalas, kurio pagrindinės sudedamosios dalys yra atskirai išvirti makaronai, sumaišyti su pakepinta konservuota mėsa ar mėsos faršu. Be to, gali būti pridedama supjaustytų svogūnų ir pagal skonį druskos bei pipirų apkepimui su smulkinta mėsa. 

Panašūs patiekalai – su makaronais sumaišyta smulkinta mėsa – ruošiami tiurkų tautų virtuvėse (*laghman*, *beshbarmak*). 

## Istorija

Pirmą kartą patiekalas su tokiu pavadinimu aprašytas 1955 m. išleistoje knygoje „Kulinarija“, po to – 1965 m. leidinyje „Originalioji virtuvė“. Tai reiškia, kad „jūreiviški“ makaronai tapo plačiai žinomi po Antrojo pasaulinio karo.

Makaronų pavadinimo kilmė iki šiol išlieka neaiški, tačiau „makaronai po-flotski“ minimi sovietų konstruktoriaus Boriso Čertoko (1912–2011) monografijoje, aprašiusioje įvykius, kurie vyko sovietų povandeniniame laive 1955 m. TSRS šie makaronai buvo gaminami konservų pavidalu, buvo vykdomi šio patiekalo konservacijos tyrimai. Patiekalas dėl savo paprastumo ir geros mitybinės vertės tapo vienu populiariausių namuose ruošiamų valgių, be to, buvo lengva pagaminti lauko sąlygomis. Jis buvo vaikų darželių, mokyklų, studentų ir darbininkų valgyklose, kariuomenės ir laivyno personalo valgiaraščiuose. 

## Receptas

Vienai porcijai paruošti reikalingi:
* faršas (kiauliena su jautiena), arba mėsos konservų skardinė, 400 g,
* makaronai – 200–250 g,
* svogūnai – 2 galvutės,
* kepimo aliejus, druska, pipirai.

Makaronai išverdami atskirame puode, pasūdytame vandenyje, nupilami per sietelį. Mėsos faršas pasūdomas, pabarstomas pipirais ir kepamas ant keptuvės pamaišant iki 10 min. Atskirai (arba kartu) pakepinami smulkiai supjaustyti svogūnai. Makaronai sumaišomi su pakepintu faršu (arba panašiai paruoštais mėsos konservais).

## Šaltiniai
Glasmynas

**Glasmynas** – ežeras Lietuvoje, Molėtų rajone, 6 km į rytus nuo Alantos miestelio. Ežero ilgis iš šiaurės vakarų į pietryčius – 0,4 km, plotis – iki 0,31 km. Altitudė 122,5 m. Šiaurinis krantas aukštas, kiti žemesni, sausi, daugiausia apaugę medžiais ir krūmais. Šiaurinėje pakrantėje stūkso nedidelis Šerytkalnio miškas, kitose pakrantėse plyti pievos, dirbami laukai. Iš rytų į pietryčius ežerą prateka Virintos intakas Karkla. Aplink ežerą įsikūrę Svobiškėlio, Piešiškių, Juozapavos ir Karališkių kaimai. Veikia kaimo turizmo sodyba.

## Šaltiniai
Đorđe Kamber

**Džiordžė Kamberis** (*Đorđe Kamber*, , g. 1983 m. lapkričio 20 d.) – futbolininkas iš Bosnijos, žaidžiantis Budapest Honvéd FC komandoje saugo pozicijose.

## Karjera
Žaidė gimtinėje, Serbijoje ir Vengrijoje. Atstovavo garsius klubus Željezničar (Bosnija) bei Budapest Honvéd FC (Vengrija).

UEFA Europos lyga 2019–2020 m. pirmojo etapo (1Q) rungtynėse prieš Vilniaus „Žalgirį“. Atsakomosiose rungtynėse LFF stadione Vilniuje, pasižymėjo įvarčiu.

## Pasiekimai
Du kartus tapo Vengrijos čempionu. Vieną kartą su Győri ETO FC, o kitą kartą su Budapest Honvéd.

;ZTE
*Magyarkupa
**  Finalininkas: 2010
;Győri ETO FC
*Magyar bajnokság (NB I): 
**  Čempionas (1): 2012–13
;Budapest Honvéd
*Magyar bajnokság (NB I)
**  Čempionas (1): 2016–17

## Išnašos

## Nuorodos
* 
* hlsz.hu statistika (vengrų k.)
* national-football-teams.com
Atilla Szalai

**Atila Salajis** (*Atilla Szalai*; g. 1998 m. sausio 20 d.) – Vengrijos futbolininkas, gynėjas.

## Karjera

Profesionalo karjerą pradėjo 2015 m. Žaidė Austrijoje Rapid Wien jaunimo ekipose, o kartą pasirodė ir pagrindinėje komandoje. Bundeslygoje sužaidė 77 minutes.

2017 m. sugrįžo į Vengriją. Gimtinėje atstovavo Mezőkövesdi.

2019 m. vasarą perėjo į Apóllōn (Kipro). Atstovaudamas Apóllōn klubui pasižymėjo įvarčiu Europos lygos 2019–2020 m. turnyro atrankoje prieš FK Kauno Žalgiris.

2021–2023 m. atstovavo Fenerbahçe. 2023 m. perėjo į TSG 1899 Hoffenheim (Vokietija). 2024 m. sausio 21 d. paskelbta, kad nuomos pagrindais futbolininkas perleistas SC Freiburg (Vokietija). 2025 m. pirmoje pusėje išnuomotas Standard Liège (Belgija). 2025 m. sausio 12 d. pranešta apie pasiektą susitarimą. 2025 m. perleistas Kasımpaşa SK (Turkija). 2025 m. liepos 11 d. Turkijos klubas pristatė naujoką futbolo bendruomenei.

## Dalyvavimas čempionatuose

|}

## Šaltiniai

## Nuorodos
* SOCCERWAY
* Transifermarkt
Gorillaz (albumas)

**„Gorillaz“** – debiutinis britų virtualios grupės Gorillaz albumas, pavadintas pačios grupės vardu ir išleistas 2001 m. kovo 26 d. Jungtinėje Karalystėje albumas pakilo į Top 3, o Amerikos Valstijose į Top 14. Pasaulyje yra parduota daugiau kaip 7 milijonai šio albumų kopijų. Dėl šitokios sėkmės, grupė Gineso rekordų knygoje buvo įvardyta sėkmingiausia virtualia grupe. Iš jo išėjo keli singlai: „Clint Eastwood“, „19-2000“, „Rock the House“ bei „Tomorrow Comes Today“.

## Dainų sąrašas

# "Re-Hash" (su Miho Hatori) – 3:37
# "5/4" – 2:39
# "Tomorrow Comes Today" – 3:12
# "New Genius (Brother)" – 3:57
# "Clint Eastwood" (su Del the Funky Homosapien) – 5:39
# "Man Research (Clapper)" – 4:32
# "Punk" – 1:36
# "Sound Check (Gravity)" – 4:40
# "Double Bass" – 4:44
# "Rock the House" (su Del the Funky Homosapien) – 4:08
# 19-2000" (su Miho Hatori, Tina Weymouth & Chris Frantz) – 3:27
# "Latin Simone (¿Qué Pasa Contigo?)" (su Ibrahim Ferrer) – 3:36
# "Starshine" – 3:31
# "Slow Country" – 3:35
# "M1 A1" – 3:54

## Šaltiniai
Marko Gobeljić

**Marko Gobeljičius** (*Marko Gobeljić*, g. 1992 m. rugsėjo 13 d.) – Serbijos futbolininkas, gynėjas. Atstovavo Serbijos rinktinei.

## Karjera
Žaidė gimtinėje. Profesionalo karjerą pradėjo nuo Sloga Kraljevo, o vėliau perėjo į Napredak Kruševac. Su šiuo klubu tapo Pirmos lygos nugalėtoju.

Nuo 2017 m. atstovavo FK Crvena Zvezda. 2017–2018, 2018–2019, 2019–2020 ir 2020–2021 su šiuo klubu tapo Serbijos čempionu.

2023 m. perėjo į Kifisia (Graikija). Nuo 2024 m. rungtyniavo OFK Beograd (Serbija).

## [[FK Crvena Zvezda]] prieš [[FK Sūduva|Sūduvą]]
UEFA čempionų lyga 2019–2020 m. atrankos cikle žaidė prieš FK Sūduva.
Antrosiose rungtynėse Belgrade Marko Gobeljičius pasižymėjo tuo, kad 60 rungtynių minutę gavo raudoną kortelę, kai sutraumavo Vaidą Slavicką, kuriam sulaužė abi blauzdas. Dėl šio įvykio Lietuvos futbolo federacija kreipėsi į UEFA drausmės komisiją.

## Rinktinė
2016 m. rugsėjo mėn. debiutavo nacionalinėje komandoje rungtynėse prieš Katarą.

## Asmeninis gyvenimas
2020 m. birželį jam buvo nustatytas teigiamas COVID-19 testas, bet po 2 savaičių jis pasveiko. Serbijos futbolo federacija įtraukė jį į geriausių Serbijos futbolininkų TOP 10, ypač pabrėžiant jo universalumą aikštelėje.

## Pasiekimai
;FK Crvena Zvezda
: Čempionas: 2017–18, 2018–19, 2019-2020, 2020-2021

## Išnašos

## Nuorodos
* 
* 

* Soccerway
Emilio Zelaya

**Emilijus Chosė Selaja** (; g. 1987 m. liepos 30 d.) – Argentinos futbolininkas, puolėjas.

## Karjera

Profesionalo karjerą pradėjo Argentinoje. Priklausė Rosario Central klubui, tačiau nuomos pagrindais perleistas Banfield, o vėliau ir Arsenal de Sarandí. Nuo 2012 m. priklausė Arsenal de Sarandí. 2015–2016 m. rungtyniavo Čilėje, O'Higgins klube. 2016 m. atstovavo Argentinos Juniors. 2017 m. vasarą perėjo į Apóllōn iš Kipro.

2020–2022 m. priklausė Damac (Saudo Arabija). 2022 m. perėjo į Karmiotissa (Kipras), o 2023 m. rungtyniavo Ohod Club (Saudo Arabija).

### [[Apóllōn Lemesós|Apóllōn]] prieš [[FK Kauno Žalgiris|„Kauno Žalgirį“]]
Emilio Zelaya pasižymėjo įvarčiais Europos lygos 2019–2020 m. turnyro atrankoje prieš „Kauno Žalgirį“.

2019 m. liepos 11 d. pirmosiose rungtynėse Marijampolėje įmušė 11 m. baudinį. O Apóllōn nugalėjo kauniečius rezultatu 2–0.

2019 m. liepos 18 d. antrosiose rungtynėse Apóllōn nugalėjo žalgiriečius 4–0, o tris įvarčius pelnė argentinietis. (Du iš jų įmušė nuo 11 metrų žymos.)

Kipro klubas nugalėjo bendru rezultatu 6–0, o keturis įvarčius pelnė Emilijus Selaja. (Iš jų: realizavo net tris 11 m. baudinius.)

## Išnašos

## Nuorodos
* 
* Globalsportsarchive
* football-lineups.com
Iōannīs Pittas

**Joanis Pitas** (, ; g. 1996 m. liepos 10 d.) – Kipro futbolininkas, vingeris, puolėjas.

## Karjera
### Apóllōn
Profesionalo karjerą pradėjo 2014 m. Atstovavo Apóllōn klubui.

2018–2019 m. nuomos pagrindais buvo paskolintas ÉN Paralímni.

#### Pasirodymas prieš [[FK Kauno Žalgiris]]
Pasižymėjo įvarčiu Europos lygos 2019–2020 m. turnyro atrankoje prieš FK Kauno Žalgiris.

Pirmose rungtynėse Marijampolėje Ioannis Pittas atstovaudamas Apóllōn klubui pelnė pirmąjį rungtynių įvartį ir kipriečiai išsiveržė į priekį 1–0. Mačas baigėsi Apóllōn klubo pergale rezultatu 2–0.

Antrose rungtynėse Kipro atstovai dar kartą nugalėjo žalgiriečius (4–0). Bendras dviejų rungtynių rezultatas 6–0 lėmė, kad Apóllōn pateko į kitą turnyro etapą, o kauniečiai baigė pasirodymą Europoje.

### AIK
2023 m. birželio 30 d. žaidėjas pasirašė sutartį su Solnos AIK (Švedija). Sutartis galios iki 2025 m. lapkričio 30 d. Kai kuriais duomenimis sandorio vertė siekia 800 000 eurų, t. y. 9,3 mln. kronų.

Pirmąjį įvartį AIK klube pelnė debiutuodamas, kai komanda išvykoje 1:1 sužaidė su Kalmar FF. 

2023 m. rugsėjo 24 d. pelnė abu įvarčius ir AIK iškovojo pergalę rezultatu 2:0 prieš pagrindinius varžovus Djurgårdens IF.

Paskutiniame 2023 m. Allsvenskan ture per 14 minučių įmušė tris įvarčius prieš IFK Värnamo.

### Sofijos CSKA
2025 m. persikėlė į Sofijos CSKA (Bulgarija). 2025 m. vasario 2 d. naujokas oficialiai pristatytas futbolo bendruomenei.

## Rinktinė
2019 m. birželio 8 d. debiutavo Kipro vyrų nacionalinėje komandoje Europos čempionato atrankos rungtynėse prieš Škotiją, kai 80-ąją minutę pakeitė Andreasą Makrisą. Šios rungtynės vyko išvykoje Hampden Park stadione, Glazge. Škotai nugalėjo varžovus rezultatu 2:1.

2021 m. kovo 20 d. įmušė pirmąjį įvartį atstovaudamas šalies rinktinei, kai 2022 m. pasaulio čempionato atrankos rungtynėse kipriečiai rezultatu 1:0 nugalėjo Slovėniją.

2023 m. lapkričio 19 d. draugiškose rungtynėse Kipre prieš Lietuvos rinktinę Iōannīs Pittas pasižymėjo pelnydamas įvartį ir kipriečiai šventė pergalę minimaliu rezultatu 1:0.

2024 m. rugsėjo 6 d. UEFA tautų lygos C diviziono 2-oji grupės rungtynėse prieš Lietuvos rinktinę pelnė vienintelį rungtynių įvartį. Kipriečiai šventė pergalę minimaliu skirtumu 1-0.

## Pasiekimai
; su Apollōn Limassol: 
: **Kipro čempionas (1)**: 2021–2022 m.
: **Supertaurė (1)**: 2022 m.

## Išnašos

## Nuorodos
* SOCCERWAY
* Transfermarkt
FIDE šachmatų kompozicijos kūrybos didmeistris

**FIDE šachmatų kompozicijų kūrybos didmeistris**  (sutr. **ŠKK DM**) – tai aukščiausias titulas, suteikiamas šachmatų kompozitoriams už pasiekimus šachmatų uždavinių  ir etiudų kūryboje. Jį visam laikui suteikia WCSC (iki 2010 m. FIDE). 

## Istorija

Pirmuosius didmeistrių titulus  už aukštus pasiekimus šachmatų kompozicijoje 1972 m., Pastoviosios šachmatų kompozicijos komisijos siūlymu, suteikė FIDE.

1988 m. šį titulą jau turėjo 25  kompozitoriai iš 12-kos šalių.. Nuo 1975 m. titulai jau buvo suteikiami kompozitoriams, įvykdžiusiems keliamus reikalavimus.

## Reikalavimai
Teisę į didmeistrio titulą kompozitorius įgyja, surinkęs viename, ar keliuose FIDE albumuose  mažiausiai 70 taškų už juose patalpintus šachmatų uždavinius, ar etiudus. Už vieną uždavinį pretendentui skiriamas vienas taškas, už etiudą – 1,67 taško. Kai šachmatų kompozicijos autorių yra keli, tai kiekvienam jų, už šią kompoziciją, taškai apskaičiuojami, dalijant pradinę reikšmę iš kompozitorių skaičiaus.

Tai reiškia, kad tik  šachmatų uždavinius kuriančiam kompozitoriui FIDE meistro titulas suteikiamas, jei FIDE albume yra patalpinta 70, ar daugiau jo uždavinių, jei dalis jų, sukurta kartu su bendraautoriais, o etiudus kuriančiam, jeigu  FIDE albumuose turi patalpintų 42, ar daugiau (kai yra sukurtų kartu su bendraautoriais) etiudų..

### Kompozicijų kūrimo didmeistriai

FIDE šachmatų kompozicijos didmeistriai.
 

## Šaltiniai
Bulgarijos transportas

Šis straipsnis yra apie **transporto infrastruktūrą [[Bulgarija|Bulgarijoje]]**.

## Geležinkeliai
2018 m. šalyje buvo 4 030 km ilgio pagrindinių traukinių kelių. 2012 m. buvo pradėta naudoti greitojo traukinio Plovdivas - Dimitrovgradas linija, kurioje traukiniai gali pasiekti 200 km/val greitį. 2013 m. šalyje veikė 461 km greitųjų traukinių linijų.

Pagrindinė šalies geležinkelių paslaugų tiekėja yra valstybinė įmonė Bulgarijos geležinkeliai (*Български държавни железници*). Taip pat veikia privačios kompanijos.

2014 m. Bulgarijos geležinkeliais buvo pervežta 14 225 000 tonų krovinių ir 21 433 000 keleivių.

Šalies sostinėje veikia Sofijos metro, atidarytas 1998 m. ir turintis 2 linijas.

## Sausumos keliai
Šalies sausumos kelių sistemą sudaro 19 876 km (2018 m.) nacionalinių kelių ir 757 km ilgio autostradų. Iš visų šalies kelių 98 % yra asfaltuoti.

Pagrindinis Bulgarijos kelias yra 360 km ilgio Trakijos autostrada A1, besitęsianti nuo Sofijos iki Burgaso.

## Laivyba
Upių keliams išnaudojamas šiaurine šalies dalimi tekantis Dunojus. Taip pat laivybai naudojamos Maricos ir Iskero upės.

Varna ir Burgasas yra didžiausi šalies jūrų uostai (Juodosios jūros).

## Oro transportas
2013 m. duomenimis Bulgarijoje veikė 68 oro uostai. 

Pagrindinis šalies oro uostas yra Sofijos oro uostas. 2018 m. šis oro uostas patarnavo 	6 962 040 keleivių.

Pagrindinė šalies aviakompanija yra Bulgaria Air.

## Šaltiniai
Marko Marin

**Marko Marinas** (*Marko Marin*, g. 1989 m. kovo 13 d.) – buvęs Vokietijos futbolininkas, saugas (*„vingeris“*). Gimė dabartinėje Bosnijoje ir Hercegovinoje. Jo mama serbė, o tėvas kroatas. Kai Marinui buvo du metukai (1991) m., jo šeima persikėlė į Vokietiją. Būtent Vokietijoje pradėjo žaisti futbolą ir turi šios šalies pilietybę.

## Karjera
Profesionalo karjerą pradėjo nuo Borussia Mönchengladbach, o vėliau žaidė įvairiuose Europos klubuose. SV Werder Bremen, Chelsea FC, Sevilla FC, Fiorentina, Anderlecht, Trabzonspor, Olympiacos.

Nuo 2018 m. atstovavo FK Crvena Zvezda (Serbija). 2018–2019 su šiuo klubu tapo Serbijos čempionu.

2020–2021 m. priklausė Al-Ahli Saudi FC (Saudo Arabija). Nuomos pagrindais perleistas Al-Raed FC. 

2021 m. rugsėjo mėn. persikėlė į Ferencváros (Vengrija).

## [[FK Crvena Zvezda]] prieš [[FK Sūduva|Sūduvą]]
UEFA čempionų lyga 2019–2020 m. atrankos cikle žaidė prieš FK Sūduva. Antrosiose rungtynėse Belgrade Marko Marinas pasižymėjo tuo, kad žaidė ypač aktyviai ir naudingai. Pelnė antrąjį komandos įvartį. Ir rezultatas tapo 2-0 serbų naudai.

## Pasiekimai
;FK Crvena Zvezda
: Čempionas: 2018–19.

## Vokietijos rinktinės
Atstovavo įvairaus amžiaus Vokietijos jaunimo rinktines. taip pat gynė nacionalinės rinktinės garbę.

## Dalyvavimas čempionatuose

|}

## Išnašos

## Nuorodos
*
Makaronų troškinys

**Makaronų troškinys** – troškinys, paruoštas iš makaronų ir papildomų produktų. Populiarus patiekalas Šiaurės Europos šalių virtuvėse. Troškinys gaminamas dedant virtus makaronus ir kiaušinių su pienu mišinį, papildant mėsa, daržovėmis arba žuvimi. Ruošiant patiekalą, ant jo viršaus gali būti pabarstoma tarkuoto sūrio, duonos džiuvėsių. Valgant pagardinamas kečupu.

Suomijoje patiekalas vadinamas *makaronilaatikko* (suomių kalba) arba *makaronilåda* (švedų kalba) ir yra vienas populiariausių tradicinių patiekalų. Remiantis 2010 m. atliktu tyrimu, kuriame dalyvavo 1100 respondentų, jis yra antras populiariausias vakarienės patiekalas Suomijoje. Šiandien patiekalas dažniausiai gaminamas iš maltos mėsos, o tradiciniame troškinyje  nededama sūrio. Tačiau iš pradžių suomiškų makaronų troškinys nebuvo gaminamas su mėsa. Paruoštas be mėsos, jis dažnai buvo naudojamas kaip bulvių pakaitalas patiekale, tačiau vėliau makaronų troškinys su mėsa tapo šiandien žinomo patiekalo dalimi. Šie makaronai parduodami Suomijos maisto prekių parduotuvėse kaip iš anksto paruošti ir supakuoti valgiai.

Švedijoje makaronų troškinys vadinamas *makaronipudding* ar *makaronilåda*. Švediškoje patiekalo versijoje įprasta į makaronus dėti kumpio, porų ir sūrio.

## Šaltiniai

## Nuorodos

* Glossary of Finnish Dishes